Mbo’ehára David Galeano Olivera ohechaukákuri chupekuéra Guarani Róga ha oñe’ê chupekuéra Guarani ñe’ê rembiasáre, mboýpa ñaime ñane retâme ñañe’êva Guaraníme, araka’e guive ha mba’eichaitépa oî tekombo’épe, moôpa ambue tetâ rupi avei oñeñe’ê ha mba’eichaitépa oñemyasâi ñane Avañe’ê ñanduti (internet) rupive. Upéicha avei, omombe’u chupekuéra ATENEO DE LENGUA Y CULTURA GUARANI rembiasakue, mba’éichapa heñói, moô moô rupípa oî ATENEO, ha mboy mbo’eháramapa osê ichugui.